8.5.2013 Jurnalul Oficial al Uniunii Europene L 126/19 REGULAMENTUL (UE) NR. 419/2013 AL COMISIEI din 3 mai 2013 de instituire a unei taxe compensatorii provizorii privind importurile de anumite tipuri de sârmă din oțel inoxidabil originare din India COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (!) (denumit în continuare „regulamentul de bază”), în special articolul 12, după consultarea Comitetului consultativ, întrucât: 1. PROCEDURA 1.1. Deschiderea anchetei La data de 10 august 2012, Comisia Europeană (denumită în continuare „Comisia”) a anunţat printr-un aviz publicat în Jurnalul Oficial al Uniunii Europene (?) (denumit  în continuare  „avizul de deschidere”) deschiderea unei proceduri antisubvenție (denumită în continuare „procedura antisubvenție” sau  „prezenta procedură”) cu privire la importurile în Uniune de anumite tipuri de sârmă din oţel inoxidabil originare din India (denumită în continuare „țara în cauză”). În aceeași zi, Comisia a anunțat printr-un aviz publicat în Jurnalul Oficial al Uniunii Europene (*), inițierea unei proceduri anti-subvenție privind importurile în Uniune de anumite tipuri de sârmă din oţel inoxidabil originare din India și a început o anchetă separată (denumită în continuare „procedura anti-subvenție”) Procedura antisubvenție a fost inițiată în urma unei reclamații depuse la data de 28 iunie 2012 de către Confederația Europeană a Industriilor Fierului şi Oțelului (Eurofer) (denumită în continuare „reclamantul”) în numele unor producători care reprezintă peste 50 % din producția totală a Uniunii de anumite tipuri de sârmă din oţel inoxidabil. Reclamația conținea elemente de probă prima facie care atestau existența subvențiilor în ceea ce priveşte produsul în cauză, precum şi a prejudi- ciului material rezultând din acestea și care au fost considerate suficiente pentru a justifica deschiderea unei anchete. Înainte de a deschide procedura și în conformitate cu articolul 10 alineatul (7) din regulamentul de bază, Comisia a transmis o notificare Guvernului Indiei (denumit în continuare „Gl”) cu privire la faptul că a primit o reclamație documentată corespunzător, potrivit căreia importurile subvenționate de anumite tipuri de sârmă din oţeluri inoxidabile originare din India cauzează un prejudiciu important industriei Uniunii. GI a fost invitat să participe la consultări pentru a clarifica situația în ceea ce priveşte conținutul reclamației şi 188, 18.7.2009, p. 93. JOL JO C 240, 10.8.2012, p. 6. Jo c 240, 10.8.2012, p. 15. pentru a găsi o soluție convenită de comun acord. În cazul de față, nu s-a ajuns la nicio soluție de comun acord. 1.2. Părţile vizate de anchetă Comisia a informat în mod oficial reclamantul, alți producători cunoscuţi din Uniune, producătorii-expor- tatori cunoscuţi, importatorii și utilizatorii cunoscuți, precum şi autoritățile indiene cu privire la deschiderea anchetei. Părţilor interesate li s-a oferit posibilitatea de a-și face cunoscute, în scris, punctele de vedere şi de a solicita o audiere în termenul stabilit în avizul de deschidere a procedurii. Au fost audiate toate părțile interesate care au solicitat acest lucru și care au demonstrat că există motive speciale care justifică audierea. Având în vedere numărul mare de producători-expor- tatori din țara în cauză, de importatori independenți şi de producători din Uniune implicați în anchetă și pentru a finaliza ancheta în termenele prevăzute, Comisia a anunțat în avizul de deschidere că a decis să limiteze la un număr rezonabil producătorii-exportatori din țara în cauză, importatorii independenți și producătorii din Uniune care vor fi supuși anchetei prin selectarea unui eșantion în conformitate cu articolul 27 din regulamentul de bază (acest proces este denumit, de asemenea, „eșantionare”). 1.2.1. Alcătuirea eșantionului de producători-exportatori Pentru a permite Comisiei să decidă dacă eșantionarea este necesară şi, în caz afirmativ, să selecteze un eșantion, toţi producătorii-exportatori din ţara în cauză au fost rugați să se prezinte și să furnizeze Comisiei informațiile specificate în avizul de deschidere. În total, 18 producători-exportatori, unii aparținând aceluiași grup, au furnizat informațiile solicitate în termenul stabilit în avizul de deschidere, au fost de acord să fie incluşi în eșantion, iar 7 dintre aceştia au solicitat examinarea individuală în cazul în care aceasta nu va fi inclusă în eșantion. Cincisprezece dintre aceste societăți cooperante au raportat exporturi de sârmă din oțel inoxidabil către Uniune în timpul perioadei de anchetă. Prin urmare, eșantionul a fost constituit pe baza informațiilor prezentate de aceşti 15 producători- exportatori. În conformitate cu articolul 27 din regulamentul de bază, Comisia a selectat un eşantion bazat pe cel mai mare volum reprezentativ de exporturi de produs în cauză către Uniune, exporturi care au putut fi anchetate în mod rezonabil, ținând seama de timpul disponibil. Eşantionul selectat este compus din două societăți indi- viduale și un grup de societăți constituit din patru societăți afiliate, reprezentând împreună peste 63 % din volumul total al exporturilor de produs în cauză către Uniune.